Juan Garcia de Uribarri (eu) - Sorapedia\nJuan Garcia de Uribarri (eu)\nJuan Garcia de Uribarri\nJaio Arrasate? Soraluze?\nHil Soraluze, 1569\nXVI mendeko Soraluzeko eskribaua izateaz gain, industri eta komertzio gizona izan zen.\n1 Garçia de Ulybarry aita?\n2 Aurreko urteak\n3 Herriko aberatsa\n4 Hil eta gerokoak\nGarçia de Ulybarry aita?\n1481ko otsailak 6an, Garçía Ybannes de Larriategui Soraluzeko alkatea zela eta Juan Peres de Argarate bertako sindikoa, Juan Lopes d’Espyla herriko eskribauak ondasunen errolda egin zuen, herriko gastuak haren arabera banatzeko.\nNahiz eta folio batzuk falta, geratzen den zerrendak argi erakusten du herriko aberatsena Garçia de Ulybarry izenekoa zela, erroldatutako ondasun guztien %14 berea zela eta.\nSeguraski hau izango zen Juan García de Uribarriren aita, Arrasatetik etorritakoa.\nAgertzen den lehengo aipamena 1525 urtekoa da. Bertan agertzen denez, Anton Ibañez de Espilla, orduko Soraluzeko eskribaua eta notario publikoa, lanari uko egiten dio Juan Garcia de Uribarriren (gaztea) mesedetan.\n1535 urte inguruan Azkoitiako Maria de Urkizu neska gaztearekin enredatu zen, eta alaba izan zuten. Alabak 9 urte zituela Maria honek diru-laguntzak eskatu zizkion Juan Garcia de Uribarri, bai dotea (adin gabekoa zelako umea egin zutenean) eta bederatzi urteei zegokion elikadura-pentsioa. Nahiz eta garai hartan halako eskaerak Soraluzeko udalaren aurrean aurkezten ziren, kasu honetan María de Urkizuk Valladoliden aurkeztu zituen bi eskaerak, Soraluzetik kanpo epai garbiagoa lortzearren segururena.\n1540 urtean alkate egin zuten, urte baterako. Eta bederatzi urte geroago Juan Pérez de Irurek, orduko eskribau publikoak, auzia zabaldu zuen alkate izan zenean egindako banaketa, errenta eta alogera argitzeko.\nAita herriko aberatsena izanik, semea aberatsa izatea ere ez da harritzekoa. Ramiro Larrañagan arabera, herriko errota garrantzitsuenetako bat berea zen (Ibaizabal errota). Errekaz beste aldean, Andikokalen, Uribarri dorretxea eraiki zuen. Eraikin laukizuzena zen, 11 x 8 metrotakoa.\nUrte haietan herriko zubi nagusia eraiki zen eta, besteen artean, Juan Garcia de Uribarrik 60 dukat mailegatu zion Udalari, lanak oradaintzeko. Baina mailegua ez zioten garaiz itzuli, eta 1549/07/21an auzia jarri zion Udalari Gipuzkoako korregidorearen aurrean, dirua atzera bueltatzeko.\nHiru puntu hauek (alkatetza, zubi nagusia eraikitzea eta dorretxe berria egitea) lotuta egongo ziren, duda barik.\n1558 urtean Pedro Gonçalez de Escalante ikuskatzaileak Errabaleko Uribarriko dorretxearen goiko solairuak alokatu zizkion, armak aztertu eta gordetzeko, modu honetan Soraluzeko Erret Lantegiak sortuz.\nErregetxe zaharra. Lehen planoan, Uribarri dorrea (Oscar Pérez 2017)\nHil eta gerokoak\nJuan Garcia de Uribarri 1569 urtean hil zen. Ez zuen semerik izan, eta María Garcia de Uribarri alaba geratu zen ondasun guztien jaun eta jabe, aitaren negozio-tratuak bukatzen.\nHurrengo urteetan Maria negozioetan jarraitu omen zen, bost urte geroago (1564/02/23) Pedro Pérez de Arteaga jaunak auzia jarri zion eta, 116 erreal eskatuz. Eta 1569 urtean Ibaizabal errota Juan de Churruca-ri alokatu zion.\nLau urte geroago, 1573 urtean, Fábrica de armas portátiles de fuego y blancas de guerra de la villa de Placencia izango zena sortu zutenean, jauregi osoa erosi zuten. Ez dakigu María oraindik bizirik zegoen.\nAzkenik, 1587/08/07an Ana de Mendiola izenekoak, Francisco de Arizagaren alargunak, 30 dukateko zorrak zirela eta, Juan Garcia de Uribarri jaunaren ondasunaren kontra auzia zabaldu zuen.\n↑ Padrón de amillaramiento.\n↑ Consejo de la Cámara de Castilla funtsa, gaur egun Archivo General de Simancas-en gordeta\n↑ Gaztea (el mozo) berba horrek beste Juan Garcia de Uribarri zaharragoa zela adierazten du, aipatutako Garçia de Ulybarry seguraski.\n↑ Estupro agiritean\n↑ Real Audiencia y Chancillería de Valladolid, 1542 eta 1544.\n↑ Ez da jakiten guztiz berria den, edo dorretxe zaharrago baten gainean eraikitakoa.\n↑ Soraluze. Monografía histórica. Ramiro Larrañaga (Soraluzeko Udala 1993).\n↑ Ramiro Larrañagak, Soraluze-Placencia de las Armas.Monografia histórica liburuan, Margarita Uribarri jasotzen du.\nRetrieved from "http://www.sorapedia.eus/index.php?title=Juan_Garcia_de_Uribarri_(eu)&oldid=20026"


Biziberritu proiektuarekin urtebetez eta doan landuko duguna - PuntuSoziala\nAurreko sarreran aipatu moduan, Biziberritu da aurtengo PuntuSoziala egitasmoaren irabazlea eta, beraz, urtebetez haien online presentzia hobetzen lagunduko diegu, proiektua indartzeko asmoz.\nUrriaren 29an aukeratu genuen PuntuSoziala egitasmoaren laugarren edizioko irabazlea, nahiz eta aurkeztu ziren proiektuek ez ziguten lana erraz jarri.\nProiektuaren helburu nagusia enpresetako material soberakina eta material akatsduna berrerabili eta hezkuntza munduaren esku jartzea da. Eta ildo beretik, hezkuntzako profesionalei aholkularitza eman, material horren erabilpen aukerei buruz… hausnartuz, esperimentazioaren munduan murgilduz eta sortzaile senari helduz. Proiektua gizartearentzat oso garrantzitsua dela diote, nagusiki jasangarritasunari heltzeko apustu zuzena egin nahi dutelako eta enpresetako hondakinak diren materialak berrerabiltzeko apustua egiten dutelako.\nAurreko asteetan beraiekin biltzeko aukera izan dugu eta euren proeiktua ezagutzeko parada ere!\nProiektuaren izena mantentzea erabaki dugu, baina claim bat landuko dugu. Markari irudi bat emango diogu eta iruditegi bat osatuko dugu. Lanketa honekin Biziberritu zer den azalduko duen euskarri digital bat sortuko dugu bezeroei begira, eta marka liburua definituko dugu.\nProiektuaren webgunea eguneratuko dugu. Bertan materialen katalogoa eskegitzeaz gain, informazioa ondo sailkatua eta irudi berrira egokitua igoko dugu. Sare sozialetan hedapenean laguntzeko aholkularitza emango diegu.\nAzkenik, eta behin nortasun digitala eraikita, bideo bat egingo dugu. Bideo honen helburua Biziberrituren katea erakustea izango da, materialaren sorreratik hezkuntzan bere aplikaziorarte.\nEra berean, eta Puntu EUS Fundazioari esker biziberritu.eus urtebetez doan luzatuko dugu, eta Argia aldizkarian erreportajea izango du proiektuak.\nPolita da laugarren urtez gizartean eragin positiboa duen egitasmo bati lagundu eta bere eragina gizarteratzen laguntzea!\n← PuntuSoziala 2021-2022 irabazlea: Biziberritu\nBiziberrituk badu irudia! →


Historia Archives - Boligrafo gorria\nEiTBren gazteentzako produktu-faktoriak 3zpa4 aurkeztu zuen apirilean, musika talde bat sortu nahi duten lau gazteren gorabeherak ardatz dituen saio berria. Eta Go!azenen egiten duten moduan, talde horrek ere zenbait euskal kanta klasikoren bertsioak egiten ditu, astero bat, koreografia, karaoke eta […]\nBoxeoan batere aditua izan gabe, pertsonaia interesgarria iruditu izan zait beti Muhammad Ali, duela egun gutxi hil den kirolaren leienda. Ez hainbeste “black power” delakoaren ikono bihurtu zelako —horrek ere izango du nire interesean zerikusirik, noski—, baizik eta bere boxeatzeko […]\nDenak ados gaude: inori ezin zaizkio leporatu bere aitak egindako kalteak eta ezin da inoren obra artistikoa epaitu haren familia abiapuntutzat hartuz. Kazetaritza kulturalaren funtsezko premisa izan beharko litzateke obra, obra, obra, obra lehenestea eta ez obraren egileari buruzko inolako […]\n1974koa duzu ondoko argazkia, uztailaren 18koa (egin klik irudian handiago ikusteko). Patxi zaharrari bi eztul ustel geratzen zitzaizkion, artean. Harro altxatzen du eskuin besoa, gerora Nazioarteko Olinpiar Batzordeko presidente izango zen Juan Antonio Samaranchek. Eta diktadurako beste agintarienekin bat eginda, […]\nKoldo Izagirre izan zen atzo hizlari Hernanin, ARGIAren 90. urteurrenaren kariaz hedabide honek eta Hernaniko Kronikak antolatutako ekitaldian. Iritzitxoen gainetik iritzia. Gure prentsaren historiako zenbait albiste izenarekin, euskarazko kazetaritzan barrena bidaia proposatu zuen idazleak; mugarri izan diren kazetariak, muga (sarri […]\nEz esan Eurokopako atzoko Alemania-Polonia partiduak ez zeukala morborik futbol kontuetaz landa: esatariek ez zuten kirolean hain ohikoa den gerra hizkera erabili badaezpada. II. Mundu Gerra tabua ote oraindik? Batek daki. Beharbada hankasartzeren bat egiteko beldurra izango da. Poloniarrenak ziren […]


Diseinu aurreratuan aholkularitza\nRAZ aditua da ingurune eraikiaren diseinuari aplikatutako modelizazio parametrikoan, erreminta digital, interfaze, datu-analisi, programazio bisual eta scripting-ean.\nRAZ enpresa europarra aditua da modelizazio parametrikoan, erreminta digital, interfaze, datu-analisi, programazio bisual eta scripting-ean, ingurune eraikiaren diseinuari aplikatuak –egitura eta altzarietatik mugikortasun proiektu eta hirigintzara–. Proiektuaren erabaki-hartzeetan laguntza ematen dugu diseinu-prozesu osoan zehar.\nSormenak eta problemen ebazpenak bat egiten dute RAZ-en. Datuen oso zaleak gara eta parametroetan oinarritutako algoritmoak sortzen ditugu diseinu-prozesuak optimizatu eta automatizatzeko. Ez dugu, baina, datuen inpartzialtasun eta objektibotasunean sinisten. Erremintak sortzen ditugu baina laguntza holistikoa eskaintzen dugu, pertsonen erabakiak gure lanaren erdigunean jarriz.\nProzesu parametriko eta BIM proiektuetara bideratutako laguntza profesionala\n– Modelizazio konputazionala Rhino-Grasshopper ingurunean\n– BIM parametrizazioa Revit-Dynamo ingurunean\n– Prozesuen optimizazio eta automatizaziorako algoritmoak: script eta plug-in-en diseinua\nJakintza eta teknologia trukatzeko tailerrak\n– Training teorikoak eta proiektuetan aplikatzeko teoriko-praktikoak\n– Programazio bisuala (Grasshopper, Dynamo)\n– Beste programazio lengoaiak\n– Digitalizazio estrategien garapena\nAholkularitza eta ikerketa zerbitzuak arkitektura, hirigintza, lurralde antolaketa eta mugikortasun gaietan\n– SMART eraikinak, hiriak eta lurraldeak\n– Mugikortasun multimodal integratua\n– Benchmarking txostenak eta politeken diseinua\nArazo konplexuen denbora errealeko kudeaketarako erremintak, diseinu-prozesu osoan zehar\n– UX sortzaileentzat: diseinu-erabakietan aholkuak denbora errealeko analisien bidez\n– UX beste aktoreentzat: analisi konplexuen azalpenak bezero, agintari edo bitartekarientzat\n– Aurkezpen interaktiboak (AR/VR/TUI)


“Futbol totala, sarrera totala” | Athletic Club\nHasieraAlbisteak“Futbol totala, sarrera totala”\n“Futbol totala, sarrera totala”\nAthletic Clubek, mugikortasun urria duten bazkideez osatutako ‘Denon Athletic’-ekin batera, gizarteratze osoaren aldeko ekintzetan parte…\n2019ko mar. 16a13:58\nAthletic Clubek, mugikortasun urria duten bazkideez osatutako ‘Denon Athletic’-ekin batera, gizarteratze osoaren aldeko ekintzetan parte hartu du. CAFE (Centre for Access to Football in Europe) UEFA erakundeak babestutako erakundea da futbol zelaietan mugikortasun urria duten pertsonentzako eskuragarritasuna hobetzeko asmoz. San Mamesen III. CAFE Nazioarteko Mintzaldia egin zenez geroztik, Athletic Club hogeita hamar bazkidez osatutako “Denon Athletic”-ekin batera lanean dago bere beharrak hobetzeko asmoz. “Total Football, Total Access” (“Futbol Totala, Sarrera Totala”) da CAFEren leloa, eta Athletic Clubek ere bat egiten du horrekin. Benetako gizarteratzea sustatu nahi dute, Athletic Cluben kide izateko zein esparru eta leku desberdinetan egunez egun bizi ahal izateko dakarren eskarmentua hobetzeko.\nKontzientziazio aste honetan (“Week of Action”) antolatutako ekintzen artean, Athletic Clubek, mugikortasun urria eta desgaitasuna duten bazkideentzat zuzenduta, futbol zelai barruan eskuragarritasun eta erosotasun ataletan izandako hobekuntza nabarmenak erakusten dituen bideoaren bitartez parte hartu du. Adibidez, estadioaren inguruetan aparkalekuak jarri dira eta San Mameseko komunetan, denda ofizialean eta ambiguetan sarbideak hobetu dira. Hortaz, Klubek talde honen eskakizunak bere egin ditu bere gizarteratze osoan lagunduz.\nGainera, emakumezkoen zein gizonezkoen lehen taldeek bat egin dute aste honetan programaturiko ekintzekin.


Herri Ondarea :: Ardaoa zaragietan\nTabernetan erosten eben ardaoa. Bertara zaragietan etorten zan. Zaragiak narruzkoak izaten ziran, eta bokilla bi eukiezan, bata kargetako eta bestea arnasea hartzeko. Ehun litro eukiko ebazan. Taberneruak zaragitik ateraten eban ardaoa ontzi batera, eta handik botara, jarrara edo dana dalakora. Orduan, batez be ardao baltza edaten zan.\nBarriemoileak: Eugenio Rola eta Juan Arostegi


UDALBATZA - Ayuntamiento de Bidaurreta\nOtsailaren 2 asteartea, osoko bilkuraren aurreko bilera egingo dugu 18.30etan, eta osoko bilkura 19.30etan.\nJorratuko diren gaiak honako hauek izango dira:\n1- Aurreko akta irakurtzea eta onartzea, hala badagokio.\n2- Eskaerak eta idazkiak.\n3- Alkatetza ebazpenak.\n4- 2021eko aurrekontuak.\n5- 2021eko plantila organikoa.\n6- Zerga-tasak 2021.\n7- Aurrekontu aldaketak 2020.\n8- Sortutako batzordeak.\n9- Urte bukaeran amaitzeko geratzen diren lanak.\n10- Galderak eta eskaerak.\nEgungo COVID19 araudiak behartzen gaituenez, aforoa mugatua izango da, eta ezingo da joan (Udaleko osoko bilkura osatzen duten pertsonez gain) 6 pertsonatik gora. Beraz, joan nahi dutenek mezu honi erantzun beharko diote plazak bete arte.\nNolanahi ere, bilera honetan aurkeztu nahi genuen informazio guztia biltzen duen dokumentu bat prestatuko dugu aurreko osoko bilkuran egin genuen moduan. Bidaltzen dizuegun informazioari buruzko iradokizunak, proposamenak, zalantzak eta abar egiteko, ohiko bideak erabil ditzakezue (posta elektronikoa, whatsappa, postontzia, telefonoa…).


Mrs. Miniver - Wikipedia, entziklopedia askea.\nMrs. Miniver 1942an William Wylerrek zuzendutako filma da. Bere helburua Bigarren Mundu Gerran propaganda egitea zen.\ngerra-filma, film dramatikoa, propaganda film (en) eta film erromantikoa\n[[Kategoria:Arthur Wimperis (en) idatzitako filmak]]\nPaul Scardon (en)\n[[Kategoria:Paul Scardon (en) antzeztutako filmak]]\nHegazkintza, Bigarren Mundu Gerra eta Ingalaterrako Gudua\nGeorge Froeschel, James Hilton, Claudine West, Arthur Wimperis (en)\nDouglas Shearer (en)\nAlbert Arnold Gillespie (en) , Warren Newcombe (en) , Douglas Shearer (en)\nLondresko uribarrenetan, Tamesis ibaiaren aldean, Starlings etxalekua dago, lorategi handia eta bere kaia eta guzti. Hantxe Mrs. Miniver (Greer Garson), bere estatubatuar-ahoskeradun senar arkitektoa (Walter Pidgeon), familia eta etxe-zerbitzua bizi dira, seme zaharrena (Christopher Severn) unibertsitatean dagoela.\nBigarren Mundu Gerraren hasieran, semea unibertsitatetik itzuli da eta Carol Beldon (Teresa Wright), Lady Beldonen (Dame May Whitty) iloba, ezagutu eta elkar maitemindu dira. Gerra aurrera joan ahala, semeari Royal Air Forcen izateko grina sortuko zaio. Bitartean, senarrak bere ontzia erabiliko du Dunkerkeko ebakuazioan. Mrs. Miniverrek, etxean bakarrik dagoela, pilotu alemaniarra aurkituko du lorategian. Elikatu ondoren, polizia abisatuko du.\nHerriaren bonbardaketan Carol hilik suertatzen da. Eliza suntsituaren aurrean, bertokoek bere konpromisoa mantenduko dute gudan garaipena lortzeko.\nHenry Wilcoxon : Apaiza\nHelmut Dantine : pilotu alemaniarra\nAzken aldaketa 1 otsaila 2020(e)an, 14:37(e)tan\nOrriaren azken aldaketa: 1 otsaila 2020, 14:37.


Diru bilketa bat abian Brokoa batela arraberritzeko | Euskal Herria | KAZETA\nDiru bilketa bat abian Brokoa batela arraberritzeko\nDonibane Lohizune eta Ziburuko Itsas Begia elkarteak Brokoa izeneko batela arraberritzeko beharra plazaratu du. Ontzia, egun, gisa horretako bakarra da eta jadaneko 28 urte dituela eta, konponketa sakona egiteko 42.000 euro bildu nahi ditu elkarteak.\nKazeta|2019/12/27|0 iruzkin Eguneratua:\nItsas Begia elkarteak 150 bazkide ditu bere baitan. © Itsas Begia\nBrokoa batela Baionatik Bilboraino erabili zen antzina, eta baita Kantauriko kostaren mendebalderago ere. 13,72 metroko luzera eta hiruko zabalera dituen ontziak “Frantziako kostako batelak” lehiaketaren bigarren saria eskuratu zuen 1992an eta duela 30 urte kosta atlantikotik partaidetzan nabigatzen du. Portuetatik 1920an desagerturik, Itsas Begia elkarteak azken hiru hamarkadetan ontzia biziarazi eta ezagutarazi du.\nDonibane Lohizune eta Ziburuko elkarteak jakitera eman duenez, 28 urte berantago, Brokoa arraberritze sakon baten beharrean da, lan horiek egiteko 42.000 euroko gastua aurreikusten delarik. Elkarteak 6.000 euro jarri ditu, baina Crowdfunding kanpaina bat abiatu du lanak diruztatzen laguntzeko. Jadaneko 7.000tik goiti lortu ditu. Azaroaren hondarrean hasi eta 2020ko otsailaren 2an bukatuko den kanpainan parte hartzeko xehetasunak web atarian ikusten ahal dira.\nItsas Begia elkartea arrantzaleek, marinelek eta itsasoa maite duten jendeek sortu zuten 1981ean. Bere xede nagusia da tokiko itsas ondarea babestea eta hobetzea, eta horretarako baditu nabigatzen ez duten batelak eta Brokoa bera, nabigatu ahal izateko. Hamaika aktibitate ere antolatzen ditu itsas ondarearen erreferentzietako batean bilakatuz.


Dardenne anaiak, aurtengo Zinebi jaialdi ‘hibridoaren’ izarrak | Kultura | Naiz\n2020 URR. 21 - 11:06h\nAzaroaren 13tik 20ra burutuko den Zinebi zinema dokumentalaren eta film laburren Bilboko nazioarteko jaialdiaren 62. edizioa ‘hibridoa’ izango da; hau da, zinema-aretoko emanaldiak izango dira eta, era berean, ‘online’ jarraitu ahal izango da hein handi batean. Lehen mailako Ohorezko Mikeldi sariak lotu dituzte era berean.\nJaialdi «hibridoa» izango da aurten Zinebi, zuzeneko eta online emanaldien bidez. (Monika DEL VALLE | FOKU)\n«Aurtengoa oso urte konplexua izan da», aitortu du Vanesa Fernandez Guerrak, Zinebi jaialdiko zuzendariak, pandemiak eragindako garaiekin bat eginik, astearte goizean streaming bidez jarraitu ahal izan den aurkezpenean. «Maiatzean galdetu izan baninduten, ez nukeen jakingo zer erantzun. Baina gaurkoa oso egun pozgarria da guretzat, benetan», aitortu du.\nEz da harritzekoa, Bilboko jaialdi beterano honen historia luzean, seguruenik, aurtengoa inoiz bizi izan den ediziorik zailena eta kezkagarriena suertatzen ari delako. Baina, data, azkenean finkoa da; Zinebi jaialdiaren 62. edizioa azaroaren 13tik 20ra ospatuko da, eta filmak ohiko zinema-aretoetan ikusi ahal izango dira. Apustua, beraz, presentziala da, osasun-segurtasun guztiak eta aforo murrizketak tarteko.\nEgitarauaren zati handia, era berean, online ere jarraitu ahal izango da Filmin eta Festhome plataformen bitartez.\nBilboko Udala eta Bizkaiko erakundeek Kultura bermatzeko egiten ari diren ahalegina txalokatu nahi izan du publikoki Bingen Zubiria sailburuak aurkezpenean. «Zailtasunak zailtasun, Bilboko Udala egiten ari den lana maila guztietan» azpimarratu nahi izan du eta baita «jaialdi hau aurrera ateratzeko egin duten ahalegina ere. Osasun-baldintzak horretarako ematen badute, eta nik apustu hori egiten dut, jaialdia presentziala izango da. Eta, era berean, mundu digitalean ere aireratuko da».\nEgitarau oparoa... eta euskal presentzia handiarekin\nGurean, mota honetako nazioarteko kategoria duen jaialdi bakarra da Zinebi. Hollywoodeko Akademiak Oscar Sarien kalifikatzaile gisa hartzen du Bilbokoa, sariketa ofizialeko film laburren artean, eta Ingalaterrako Bafta sarietarako eta Goyetarako jaialdi kalifikatzaile ere bada.\nAurtengoa oso egitarau zabala da; 36 herrialdetako 121 film aurkeztuko dira guztira, horietatik 89 film labur, bost film ertain eta 27 film luze. Guztiak Zinebi osatzen duten lau sekzio nagusietan banatuta. Garrantzia gehiago duena Nazioarteko Lehiaketaren sekzio ofiziala da, non 30 herrialdeko 60 aukeratu izan diren. Atal hau zuzendari berrien lanari eskainita dago eta bi lehiaketatan banatuta dago: Film Laburren Nazioarteko Lehiaketa –aurten ikusi ahal izango direnen artean, zazpi euskal zinegileek egindako lanak eta zortzi estatukoak daude– eta ZIFF (Zinebi First Film Nazioarteko Lehiaketa, zeina, izenak argi adierazten duenez, zuzendari berrien lehendabiziko lanari eskainitako sekzioa den). Azken honetan, bederatzi film luze estreinatuko dira Estatuan.\nEta sail ez-lehiakorrei dagokionez, Beautiful Docs-ean –nazioarteko ospea duten zinemagileen azken lanak– bost film luze dokumentalen artean daude hainbat zinemagile ospetsuen lan berrienen estatu mailako estreinaldiak izango dira (Ulrike Ottinger, Frederick Wiseman eta JIA Zhang-ke zuzendarien azken lanak, besteak beste).\nGainera, Bertoko Begiradak saila sortu berri diren 22 film laburrek eta zazpi film luzek osatuko dute aurtengoan. Honako estreinaldi hauek nabarmentzen dira, besteak beste: Josu Rekalderen ‘Esther Ferrer, Hilos de tiempo’ lana, performancearen euskal artista handiari buruzkoa; eta baita jaialdiaren 61. edizioan Espainiako Zinearen Sari Handia irabazi zuen Paula Iglesiasek eta Marta Gómezek zuzendutako ‘Fabricando mujeres 2.0’.\nSail honetan eskainiko dira, baita, Pablo Maquedaren ‘Dear Werner (Walking On Cinema)’ dokumentalaren aurre-estreinaldia; Javier Rebollok zuzendutako ‘De los ojos adentro’ lanaren proiekzioa (Ohorezko Mikeldia jasoko duen Maria Eugenia Salaverriren ekoizpen eta gidoia duena); eta Josep Morell eta Jordi Vilarrek zuzendutako ‘Ernest Lluch, libre y atrevido’ lanaren aurkezpena Bilbon.\nHalaber, aurten bereziki nabarmendu nahi dituzten film laburrak, egungo zinema arloko zuzendari interesgarrienetako asko elkartzen baitira genero horren inguruan. Jonas Mekasen omenez sortu den Glimpses-Distirak izeneko sailaren harira izango da hori; izan ere, Jonas Mekasek normaltasun osoz uztartu zituen beti hiru edo bost orduko film luzeak eta film labur erako apunteak. Aitzakia horrekin bildu dituzte, besteak beste, Luca Guadagnino italiarraren, Jafar Panahi iraniarraren, Guy Maddin kanadarraren, Alice Rohrwacher italiarraren, JR frantsesaren eta Sergei Loznitsa bielorrusiarraren azken film laburrak, guztiak 2020an estreinatutakoak.\nKontuan hartzeko bi xehetasun: Zinebiko film guztiak euskarazko azpitituluak dituztela –ez da ohikoa zinema jaialdietan, tamalez– eta jaialdian aurkeztuko diren filmen %50 baino gehiago emakumeek zuzentzen dituztela.\nOhorezko Mikeldi sariei dagokionez, aurten film laburretatik eta dokumentaletik abiatu diren bi zinemagile handiri emango zaie garaikurra; Jean-Pierre eta Luc Dardenne belgikarrak mundu osoko kritikaren eta ikusleen gorazarrea jaso dute beren fikziozko lanengatik. Canneseko Jaialdian Urrezko Palma bi lortu dituzten zinemagile apur horietakoak dira.\nHala, jaialdiak Estatu mailako estreinaldien artean, Dardenne anaien lehendabiziko film luze dokumentaletako baten bertsio berritua eskainiko du, ‘Le chant du rossignol’ (1977), azaroaren 14an. Zinemagile hauen beste bost dokumental eskainiko dira era berean Bilbon. «Ohore bat da, ia ezezagunak baitira film hauek», Vanesa Fernandez Guerraren esanetan.\nBestetik, 80ko eta 90eko hamarkadetatik Bizkaiko zinemaren aitzindari izan diren bi emakumeren lana ere aitortuko nahi du jaialdiak aurtengo edizioan: Ana Murugarren zuzendari, gidoigile eta muntatzailearen lana batetik, eta Maria Eugenia Salaverri idazle, gidoigile eta ekoizlearena bestetik, Mikeldi batekin sarituko baitute.\nBestalde, 2010eko Ohorezko Mikeldia jaso zuen Luis de Pablo konpositore bilbotarra omenduko da aurten berriro ere, Veneziako biurtekoan musika arloko Ohorezko Urrezko Lehoia jaso berri duena. Eta Zinema-ilegala programaren hamargarren urteurrena ere ospatuko da (Solokoetxe kaleko egoitzatik Bulegoa z/ba arte eta jakintza arloko bulegoaren ekimena).\nEgoitzak eta sarrerak\nJaialdiak aurten ere baditu egoitza ezberdinak: Arriaga antzokia, Golem-Alondegia zinemak, Alondegiko Auditorioa eta Arte Ederren Museoan. Arriaga Antzokian izango den Palmaresaren errepikapenerako tiketak 6 eurokoak izango dira. Azkuna Zentroko Auditorioko eta Golem-Alondegia Zinemetako proiekzioetarako, banakako sarrerak (4,50 euro) eta 10 saioko bonuak (35 euro) erosi ahal izango dira azaroaren 1etik aurrera, Golemeko leihatiletan.\nArte Ederren Museoan egingo diren ekitaldietarako sarrerak 3,50 euroko kostua dute. Gainera, Zinebik bonu bereziak aterako ditu 20 eurotan honako kolektibo hauentzat: erretiratuak (eta 60 urtetik gorakoak), langabeak eta ikasleak (eta 26 urtetik beherakoak).\nAzaroaren 20an jakitera emango den palmaresa sari hauek osatuko dute: Bilboko Zinemaldiaren Sari Nagusiak (7.000 euro), Euskal Zinemaren Sari Nagusiak (6.000 euro), Espainiar Zinemaren Sari Nagusiak (6.000 euro), fikzio, animazio eta dokumental kategorietako Mikeldiek (5.000 euro), Ikus-entzuleen ETB Sariak (3.000 euro), SGAE-Gidoi onenaren sariak (3.000 euro), FAS Zineklubaren Sariak (2.000 euro) eta UNICEF saria (zuzkidura ekonomikorik gabea).